**ЕКСЕРИ У ОГРАДИ**

Био једном један мали дечак који је имао лошу нарав. Отац му је дао пуну кесу ексера и рекао да, сваки пут кад побесни и изгуби контролу над собом, закуца један ексер у ограду.

Првог дана дечак закуца 37 ексера у ограду.

Током следећих неколико месеци, дечак је научио да контролише свој бес и број укуцаних ексера се смањивао. Открио је да је лакше контролисати своју нарав него закуцавати ексере у ограду.

Напокон, дошао је и дан у коме није морао да закуца ни један ексер. Рекао је то оцу, а овај му је рекао да, сваког наредног дана када буде успео да контролише своје понашање, ишчупа по један ексер.

Дани су пролазили и једног дана дечак саопшти оцу да је почупао све ексере из ограде. Тада отац узе сина за руку, одведе га до ограде и рече: *„Добро си то урадио, сине мој, али погледај све те рупе у огради. Ограда више никада неће бити иста. Када у бесу кажеш неке ствари, оне остављају ожиљак, као што су ове рупе у огради. Када некога удариш,повредиш, можеш безброј пута рећи да ти је жао, али ране остају.“*

**ВЕРБАЛНА РАНА ЈЕ ИСТО ТАКО БОЛНА КАО И ФИЗИЧКА.**